28.3.2007 Jurnalul Oficial al Uniunii Europene L 87/5 REGULAMENTUL (CE) NR. 327/2007 AL COMISIEI din 27 martie 2007 de derogare, pentru anul 2007, de la Regulamentul (CE) nr. 1445/95 în ceea ce privește data eliberării licențelor de export în sectorul cărnii de vită și mânzat COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieţei în sectorul cărnii de vită și mânzat (!), în special articolul 29 alineatul (2), întrucât: (1)  Articolul 10 alineatul (1) din Regulamentul (CE) nr. 1445/95 al Comisiei din 26 iunie 1995 privind normele de aplicare a regimului licențelor de import și export în sectorul cărnii de vită și mânzat și de abrogare a Regulamentului (CEE) nr. 2377/80 (?) stipulează că licenţele de export se eliberează în miercurea care urmează săptămânii în decursul căreia s-au depus cererile de licenţe, cu condiția ca nicio măsură specială să nu fi fost luată în acest timp de către Comisie. (2)  Având în vedere zilele nelucrătoare din 2007 și publicarea în mod neregulat a Jumnalului Oficial al Uniunii Europene în aceste zile, intervalul de timp dintre momentul depunerii cererii şi data eliberării licenței se dovedeşte a fi prea scurt pentru a asigura o bună gestionare a pieței şi, prin urmare, acest interval de timp trebuie prelungit. (3)  Măsurile prevăzute în prezentul regulament sunt conforme cu avizul Comitetului de gestionare a cărnii de vită și mânzat, ADOPTĂ PREZENTUL REGULAMENT: Articolul 1 Prin derogare de la articolul 10 alineatul (1) din Regulamentul (CE) nr. 1445/95, pentru anul 2007, licențele de export pentru care s-au depus cereri de eliberare în perioadele stabilite în anexa la prezentul regulament se eliberează la datele indicate în respectiva anexă. Această derogare se aplică cu condiția ca niciuna dintre măsurile speciale prevăzute la articolul 10 alineatul (2) din Regulamentul (CE) nr. 1445/95 să nu fi fost adoptată înainte de datele de eliberare menționate. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 27 martie 2007. Pentru Comisie Jean-Luc DEMARTY Director general pentru agricultură și dezvoltare rurală () JO L 160, 26.6.1999, p. 21. Regulament, astfel cum a fost modificat ultima dată prin Regulamentul (CE) nr. 1913/2005 (O L 307, 25.11.2005, p. 2). () JO L 143, 27.6.1995, p. 35. Regulament, astfel cum a fost modificat ultima dată prin Regulamentul (CE) nr. 1965/2006 (O L 408, 30.12.2006, p. 26).